《题山宫法安院》
宋代·章得象

路入青青数里松，上方楼阁一重重。
千寻练挂双流瀑，六曲屏开四面峰。
幽鹭独翘藏翠竹，啼猿相对答疏钟。
留连不忍催归骑，回首斜阳烟雾浓。
山家门径锁寒松，更向烟萝第几重。
幽鸟啼花归旧谷，应龙飞雨过前峰。
分持皂盖歌千骑。入冠黄扉禄万钟。
一见高吟重兴感，清名长在木阴浓。

作者简介：（978—1048）建州浦城人，字希言。真宗咸平五年进士。授大理丞、知玉山县。历知台、南雄、洪州。入翰林为学士，积官礼部侍郎兼龙图阁学士，进承旨兼侍讲学士。在翰林十二年，刘太后听政时能独立自守，为仁宗所赏识。景祐三年，擢同知枢密院事，改户部侍郎。宝元元年拜相。居中书八年，不用宗党亲戚。庆历中，于范仲淹等推行新政持缄默态度，遂以久居相位无所建明遭劾。五年，出判陈州及河南府，寻以疾致仕。卒谥文宪，改文简。